google/wiki40b huggingface dataset:
Radio Vaticana

Radio Vaticana (doslova Rádio Vatikán) alebo Vatikánsky rozhlas je oficiálna rozhlasová stanica Vatikánu, ktorú na želanie pápeža Pia XI. vybudoval slávny taliansko-írsky vynálezca Guglielmo Marconi. Hlavným sídlom Vatikánskeho rozhlasu je severná veža v leonských hradbách s priľahlým palácom Leva XIII. Vedením rádia sú od jeho počiatkov poverení jezuiti. Autorom svetoznámej znelky rádia "Kristus kraľuje, Kristus víťazí" (Christus regnat, Christus vincit, Christus imperat) je český hudobný skladateľ Jan Kunc.
Úlohou rádia je pokryť čo najväčšiu časť sveta vysielaním a pomáhať tak v komunikácii Svätej stolice s veriacimi a šírení katolíckej viery. Rádio pôvodne nevysielalo žiadne reklamy, čo sa zmenilo v júli 2009.

História

Rádio bolo založené v roku 1929, krátko po vzniku samostatného mestského štátu Vatikán. Pre potreby rozhlasu bola vo Vatikánskych záhradách postavená nová budova, dnešné vysielacie centrum Marconi. Prvé vysielanie zahájil 12. februára 1931 sám Pius XI. latinským príhovorom. V roku 1936 bolo rádio uznané Medzinárodnou radiofónnou úniou (UIR). V tom istom roku boli vytvorené nové kancelárie a rozhlasové štúdiá v paláci Leva XIII. pri severnej kruhovej veži leonského múru.
Už počas druhej svetovej vojny sa vysielalo v deviatich jazykoch a po roku 1945 sa počet jazykových mutácií ešte zvýšil. Tiež sa rozšíril redakčný tím. Kvôli potrebe silnejších vysielačov sa v roku 1954 začalo so stavbou vysielacieho strediska v Santa Maria di Galeria, severozápadne od Ríma. Pius XII. rádio slávnostne otvoril 27. októbra 1957.
Keďže existujúce priestory už nestačili potrebám rozrastajúceho sa rozhlasového štúdia (vysielanie prebiehalo už v 32 jazykoch), bolo 29. januára 1970 otvorené nové sídlo Vatikánskeho rozhlasu v Palazzo Pio, západne od Anjelského hradu. Rýchly rozvoj techniky na konci 20. storočia ovplyvnil aj Rádio Vatikán.
Stanica v súčasnosti vysiela v 37 jazykoch a pracuje v nej okolo 200 osôb z celkovo asi 61 národností. Súčasným generálnym riaditeľom je Federico Lombardi.

Vysielacie centrum Marconi

Vysielacia stanica Marconi je pôvodnou budovou vatikánskeho rozhlasu, pomenovanou na počesť vynálezcu bezdrôtového vysielania, držiteľa Nobelovej ceny a tvorcu Rádia Vatikán, Guglielma Marconiho. Pri budove sú umiestnené vysielacie antény.
Nad vstupom do budovy je umiestnený výklenok s erbom Pia XI., na želanie ktorého bol rozhlas vybudovaný. Vnútri sa nachádza malé múzeum Rádia Vatikán (Museo tecnico Radio Vaticana), ktoré vystavuje najmä stovky prístrojov, používaných v sedemdesiat ročnej histórii Vatikánskeho rozhlasu.
Olšanské hřbitovy

Olšanské hřbitovy (doslova Olšanské cintoríny) je s rozlohou 50,17 ha najväčší cintorín v Prahe. Počas jeho existencie na ňom bolo pochovaných približne 2 000 000 mŕtvych. Je miestom posledného odpočinku mnohých významných osobností. Súčasťou cintorína je aj pohrebisko vojakov z prvej a druhej svetovej vojny.
Pontfaverger-Moronvilliers

Poloha

Obec má rozlohu 31,52 km². Najvyšší bod je položený 240 m n. m. a najnižší bod 89 m n. m.

Obyvateľstvo

Počet obyvateľov obce je 1 631 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Encyklopédia slovenských spisovateľov

Encyklopédia slovenských spisovateľov je slovenská dvojzväzková špecializovaná encyklopédia, ktorú vydalo vydavateľstvo Obzor v roku 1984. Vyšla v rámci edície Encyklopédie vydavateľstva Obzor v náklade 35 000 kusov (každý zväzok).
Encyklopédia slovenských spisovateľov „má podrobne spracované heslá s osobitným súpisom diela a literatúry o spisovateľovi“.
Konečný dátum pre spracovanie údajov bol 31. december 1980, časový záber bol od čias Veľkej Moravy po súdobú literatúru. Encyklopédia je rozdelená na tri časti. Prvá časť je slovník slovenských spisovateľov (celý 1. zväzok a s. 5 - 281 v 2. zväzku). Druhá obsahuje heslá o slovenskom literárnom živote: časopisy, významné edície, vydavateľstvá, zborníky a podobne (s. 282 - 512 v 2. zväzku). Tretiu časť tvorí sumarizujúca stať s názvom „Slovenská literatúra“ (s. 513 - 534 v 2. zväzku). Encyklopédia slovenských spisovateľov celkovo obsahuje vyše 1200 hesiel.
Na diele pracovalo 88 literárnych historikov a kritikov pod vedením Karola Rosenbauma.
Etting

Poloha

Obec má rozlohu 7,06 km². Najvyšší bod je položený 357 m n. m. a najnižší bod 233 m n. m.

Obyvateľstvo

Počet obyvateľov obce je 763 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Banská kotlina

Polohopis

Kotlina sa nachádza v strednej časti Slanských vrchov a zaberá južnú časť podcelku Makovica. Ide o vnútrohorskú depresiu približne štvorcového tvaru, v ktorej strede leží obec Banské. Podcelok Makovica pokračuje západným smerom, severne leží časť Banské predhorie. Južný okraj vymedzuje podcelok Mošník. 
Územie Banskej kotliny odvodňuje riečka Olšava, prítok rieky Topľa. Z úbočí tečú do centrálnej časti viaceré potoky, z nich najvýznmnejšie sú Banský a Črchlinský potok. Olšava pokračuje severovýchodným a neskôr juhovýchodným smerom a vytvára hlboké údolie. Práve ním vedie z Vranova nad Topľou cez Banské a Herlianske sedlo do Bidoviec cesta II/576.

Chránené územia

Táto časť Slanských vrchov nie je súčasťou žiadnej veľkoplošnej chránenej oblasti a nenachádza sa tu ani žiadne osobitne chránené územie. Východne leží prírodná pamiatka, roklina Zapikan, západne od kotliny Skalky pod Pariakovou.

Turizmus

Banská kotlina zväčša nie je cieľom turistov a územím nevedie ani žiadny značený chodník. Medzinárodná diaľková turistická trasa E3 prechádza hrebeňom pohoria a najbližšie prístupné miesto je v Herlianskom sedle, z ktorého sa dá pokračovať severným smerom na Makovicu (981 m n. m.) a južným na Mošník (911 m n. m.). V neďalekých Herľanoch sa nachádza jedinečný Herliansky gejzír.
Montceaux-l’Étoile

Poloha

Obec má rozlohu 9,64 km². Najvyšší bod je položený 320 m n. m. a najnižší bod 239 m n. m.

Obyvateľstvo

Počet obyvateľov obce je 255 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mohyla v Očkove

Opis

Nálezisko Očkov patrí k najvýznamnejším objavom slovenskej archeológie na strednom Považí. V rokoch 1953, 1955, 1958 a 1959 tu odkryli pracovníci Archeologického ústavu SAV mohylu náčelníka z mladšej bronzovej doby a popolnicové pohrebisko z mladej rímskej doby.
V mohyle bol pochovaný pravdepodobne v 12. storočí pred Kr. príslušník, azda knieža, tzv. velatickej kultúry. Ľud tejto kultúry obýval územie dolného Rakúska, západného Maďarska a juhozápadného Slovenska. Mohyla v Očkove z obdobia velatickej kultúry bola prvým objavom svojho druhu.
Svojim významom ďaleko presahuje rámec Slovenska. V objekte je rekonštruovaný odkryv hrobovej komory na základe nálezových okolností. Mŕtveho položili na hranicu o priemere asi 10 m v slávnostnom odeve spolu s bronzovými a zlatými šperkami. Na hranicu poukladali nádoby s tekutou a mäsitou potravou. Vedúce vojenské postavenie mŕtveho vo vtedajšej spoločnosti symbolizuje meč, kopija, štít, konský postroj. Na mieste spáleniska vykopali obdĺžnikovú etážovú hrobovú komoru, ktorej dno i spodné steny boli vydrevené. Na podlahu po zhrnutí zvyškov pôvodnej hranice rozmiestnili nádoby. Hrobovú komoru potom pokryli sedlovitou strechou, ktorú podopierali drevené koly. Na strechu poukladali ďalšie milodary, bronzové a hlinené nádoby. V niektorých z nich sa nachádzala tekutá potrava, v iných boli nedohorené ľudské kosti - pravdepodobne pozostatky ľudských obetí pri úmrtí náčelníka. Na strechu naniesli vrstvu spraše striedavo s vrstvami kameňa. Na kamenné jadro navrstvili zeminu. Okraj dobudovaného celku spevnili kamenným vencom s priemerom 25 m.
Dvojstredový štvoruholník

Dvojstredový štvoruholník je štvoruholník, ktorému môžeme opísať aj vpísať kružnicu. Je to teda zároveň tetivový aj dotyčnicový štvoruholník. Najjednoduchší príklad na dvojstredový štvoruholník je štvorec. Zložitejšími súmernými typmi sú dvojstredový rovnoramenný lichobežník a pravouhlý deltoid.
Hannocourt

Poloha

Obec má rozlohu 4,21 km². Najvyšší bod je položený 270 m n. m. a najnižší bod 231 m n. m.

Obyvateľstvo

Počet obyvateľov obce je 16 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bretteville-sur-Dives

Poloha

Obec má rozlohu 6,91 km². Najvyšší bod je položený 70 m n. m. a najnižší bod 20 m n. m.

Obyvateľstvo

Počet obyvateľov obce je 300 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Extraliga hádzanárok 1995/96

Systém súťaže

Systém súťaže bol podobný ako v minulej sezóne. Hrala sa základná časť, ktorá pozostávala z 22 kôl. Každý s každým sa stretol raz doma a raz vonku. Po základnej časti nasledovala nadstavbová časť, v ktorej sa družstvá rozdelili do dvoch skupín, do skupiny o 1. až 6. miesto a do skupiny o 7. až 12. miesto. V nich odohrali zápasy s každým družstvom raz doma a raz vonku. Víťaz skupiny o prvú šestku sa stal majstrom Slovenska. Posledné družstvo v skupine o 7. až 12. miesto zostúpilo do nižšej súťaže. V nasledujúcej sezóne ho nahradil víťaz nižšej súťaže. Predposledné družstvo odohralo baráž s 2. tímom nižšej súťaže.
Morsain

Poloha

Obec má rozlohu 14,34 km². Najvyšší bod je položený 154 m n. m. a najnižší bod 52 m n. m.

Obyvateľstvo

Počet obyvateľov obce je 431 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Faou

Poloha

Obec má rozlohu 11,85 km². Najvyšší bod je položený 151 m n. m. a najnižší bod 3 m n. m.

Obyvateľstvo

Počet obyvateľov obce je 1 759 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gujan-Mestras

Poloha

Obec má rozlohu 53,99 km². Najvyšší bod je položený 28 m n. m. a najnižší bod 0 m n. m.

Obyvateľstvo

Počet obyvateľov obce je 18 794 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Epimenides

Epimenides z Knózosu (asi 2. pol. 7. stor. pred Kr. Kréta - 6. stor. pred Kr. ?) bol grécky divotvorca a teológ, jeden zo siedmich mudrcov. 596-593 vraj očistil Atény od moru, ktorý postihol mesto za zavraždenie Kylóna. V mladosti vraj zašiel do akejsi krétskej jaskyne a prebudil sa bez toho, aby zostarol, po 57 rokoch. Dožil sa údajne 157 rokov, podľa inych verzií ešte omnoho viac.
Aszódsky obvod

Aszódsky obvod (maď. Aszódi kistérség) je bývalá administratívna jednotka v Maďarsku v Peštianskej župe. Jeho sídlom bolo mesto Aszód.
Apatity

Priemysel

Neďaleko od mesta sa nachádzajú bane na apatit. Nachádza sa tu závod na obohacovanie apatitu a nefelínu, závod montovaného železobetónu. V meste sa nachádza Kirovská hydroelektráreň. Tiež tu sídli Kolský ústav Ruskej akadémie vied.
Roman Ruhig

Vzdelanie a kariéra

Roman Ruhig vyštudoval energetiku na Strednej odbornej škole v bratislavskej Záhorskej Bystrici. Následne získal titul banského inžinierstva v oblasti ťažby štrkopieskov. Je absolvent práva na Fakulte práva Janka Jesenského Vysokej školy Danubius v Sládkovičove.
Ruhig pracuje ako odborník na správne právo a ako koncipient v advokátskej kancelárii. Je konateľom viacerých spoločností.
V Piešťanoch Ruhig od roku 2006 vlastní národnú kultúrnu pamiatku, secesnú stavbu hotela Lipa, ktorý sa počas plánovanej rekonštrukciezmenil na ruinu a v súčasnosti je väčšina z neho zbúraná. Krajský pamiatkový úrad v Trnave v roku 2012 zastavil búracie práce, nakoľko boli realizované v rozpore s projektovou dokumentáciou. V roku 2013 Ruhig tvrdil, že rekonštrukcia hotela bude hotová do roku 2015. V roku 2018 stavba stále ležala v zruinovanom stave.

Politická kariéra

Vo voľbách do VÚC v roku 2013, Ruhig kandidoval na post predsedu Bratislavského samosprávneho kraja za stranu Nový Parlament. Do druhého kola však nepostúpil, keď v prvom kole skončil až na 10. mieste so ziskom 704 hlasov (0,59%). Tiež neúspešne kandidoval za poslanca BSK za obvod Rača a Vajnory.
V parlamentných voľbách v roku 2016 bol jedným z lídrov kandidátky Koalície Spoločne za Slovensko (zloženej zo strán Slovenská ľudová strana, PRÁVO A SPRAVODLIVOSŤ (za ktorú Ruhig kandidoval) a Nový Parlament), keď kandidoval z 2. miesta. Avšak, koalícia získala vo voľbách iba 1 776 hlasov - 0,06% celkového počtu hlasov, čo bolo najmenej zo všetkých politických strán, a do Národnej rady sa nedostala.
V komunálnych voľbách v roku 2018 kandidoval na primátora Bratislavy za stranu SLOVENSKÁ NÁRODNÁ JEDNOTA - strana vlastencov. Bol neúspešný, získal 2 010 hlasov, skončil na 6. mieste s 1,3% hlasov.
V roku 2019 kandiduje taktiež na post europoslanca vo voľbách do Európskeho parlamentu za Slovenskú ľudovú stranu Andreja Hlinku z 2. miesta na kandidátnej listine.
Saint-Pardoux (Deux-Sèvres)

Poloha

Obec má rozlohu 34,24 km². Najvyšší bod je položený 232 m n. m. a najnižší bod 150 m n. m.

Obyvateľstvo

Počet obyvateľov obce je 1 540 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Forma štátu

Zložky formy štátu

Pod statickú zložku formy štátu zaraďujeme formu vlády a štátne zriadenie. Do dynamickej zložky formy štátu patrí štátny režim, prípadne politický režim. Statická zložka obsahuje princípy, ktoré sú zakotvené v ústave a zákonoch, a v rámci každej krajiny vykazujú pomerne veľkú mieru stability. Naopak, dynamická zložka vyjadruje, akým spôsobom je moc skutočne vykonávaná, a to sa môže meniť po každých voľbách.
Grandval (Puy-de-Dôme)

Poloha

Obec má rozlohu 9,83 km². Najvyšší bod je položený 1 048 m n. m. a najnižší bod 635 m n. m.

Obyvateľstvo

Počet obyvateľov obce je 111 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Parkúrové jazdectvo

Parkúrové jazdectvo (iné názvy: parkúrové skákanie, parkúr, skokové jazdectvo, skoky) je jazdecká disciplína, v ktorej jazdec s koňom prekonáva stanovenú dráhu s umelými prekážkami – táto dráha sa nazýva parkúr, pričom prekážky sú stavané tak, aby v prípade ich nezvládnutia nedošlo k zraneniu koňa – časť o ktorú kôň zavadí (bariéra)by mala ľahko spadnúť. Priestor v ktorom preteky prebiehajú sa nazýva kolbisko, cvičná plocha opracovisko.

Pravidlá

Preteky trvajú jedno alebo dve kolá. Za zhodenie prekážky, neposlušnosť alebo prekročenie časového limitu sa prideľujú trestné body. V základnom kole sú rozhodujúce trestné body. Ak je viacero dvojíc, ktoré majú rovnaký počet trestných bodov absolvujú dodatočné kolo - rozoskakovanie. V rozoskakovaní sa väčšinou prekážky zvýšia o 10 cm a neskáču sa všetky prekážky iba vybraná časť. V rozoskakovní pri rovnakom počte trestných bodov rozhoduje čas za ktorý ho dvojica absolvovala. V jednej súťaži môže jeden jazdec štartovať na viacerých koňoch. Jeden kôň môže štartovať iba raz.
Osobitnou  a divácky atraktívnou disciplínou je Skok mohutnosti. V tejto disciplíne čas nehrá nijakú rolu. Súťaží sa v tom, ktorý kôň prekoná najvyššiu prekážku. Hlavná prekážka sa postupne zvyšuje, kým nezostane iba jediný kôň v súťaži.
Výška prekážok:
ZM–80 cm, Z–100 cm, ZL–110 cm, L–120 cm, S–130 cm, ST–140 cm, T–150 cm, TT–160 cm
Ausseing

Poloha

Obec má rozlohu 5,88 km². Najvyšší bod je položený 613 m n. m. a najnižší bod 339 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Émathión (syn Tithóna)

Émathión (starogr. Ἠμαθίων – Émathión) je v gréckej mytológii syn Tithóna a jeho manželky Éóie, bohyne ranných zôr.
Egyptský kráľ Émathión bol bratom etiópskeho kráľa Memnóna, učastníka trójskej vojny, kde bojoval na strane trójskeho kráľa Priama. Jeho brat patril medzi nastatočnejších bojovníkov a v boji zahynul rukou najslávnejšieho achájskeho bojovníka Achillea.
Antický autor Diodoros Sicílsky uvádza, že Émathión bol etiópsky kráľ. Keď Herakles plnil svoju poslednú úlohu, ktorú mu zadal mykénsky kráľ Eurystheus, plavil sa po Níle do Etiópie, kde ho miestni obyvatelia so svojim kráľom bezdôvodne napadli. Émathión potom v boji s Heraklom padol. Podľa Apollodora z Atén, Herakles zabil Émathióna v Arábii.
Versigny (Oise)

Poloha

Obec má rozlohu 14,5 km². Najvyšší bod je položený 134 m n. m. a najnižší bod 72 m n. m.

Obyvateľstvo

Počet obyvateľov obce je 386 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kateřina Nashová

Horské bicykle (MTB)

Je zatiaľ jedinou českou horskou cyklistkou, ktorá sa prebojovala na stupne víťazov v pretekoch Svetového pohára, keď 3. augusta 2008 obsadila v kanadskom Bromonte tretie miesto. Na Majstrovstvách Európy 2007 v tureckom Kappadokie získala bronzovú medailu.

Cyklokros

Kateřina Nashová je zároveň aj jedinou českou cyklokrosárkou, ktorá zvíťazila v pretekoch Svetového pohára. Triumfovala 17. januára 2010 vo francúzskom Roubaix a 23. októbra 2011 v českom Tábore. Na Majstrovstvách sveta 2011 v nemeckom Sankt Wendeli a na Majstrovstvách Európy 2008 vo francúzskom Liévin získala bronzové medaily.
Allemans-du-Dropt

Poloha

Obec má rozlohu 6,4 km². Najvyšší bod je položený 89 m n. m. a najnižší bod 33 m n. m.

Obyvateľstvo

Počet obyvateľov obce je 515 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Izraeliti

Izraeliti sú staroveké semitské kmene, ktoré si pod vedením Jozueho podrobili pôvodné kmene na území Kanánu okolo roku 1230 pred Kr. a vytvorili politický a náboženský zväz 12 kmeňovych štátov. Súčasne asimilovali, alebo si podrobili pôvodné obyvatelstvo, najmä príbuzných Hebrejcov ( Kananejcov a ď.).
Studenohorská ulica

Blízke ulice

Podháj, Heyrovského ulica, Borinská ulica, Cesta na Klanec
Mortemer (Oise)

Poloha

Obec má rozlohu 6,56 km². Najvyšší bod je položený 108 m n. m. a najnižší bod 78 m n. m.

Obyvateľstvo

Počet obyvateľov obce je 199 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Doc Savage

Osobná charakteristika

Doc Savage sa vlastným menom volá Clark Savage a bol od mladosti vychovaný k tomu, aby bojoval proti zlu. Jeho otec sústredil tím odborníkov, s ktorých pomocou bojuje proti zločincom. Jeho okolie ho prezýva „Muž z bronzu“ pre jeho takmer nadľudskú silu a výdrž. Ovláda niekoľko druhov bojových umení a je neprekonateľný v zaobchádzaní so zbraňami. Okrem fyzických daností je výnimočne inteligentný, má fotografickú pamäť a formálne vzdelanie v medicíne, pričom sa neformálne venuje fyzike, matematike, lingvistike, geológii, archeológii a umení. Je finančne zabezpečený a vlastní obrovský technologický potenciál. Prostriedky pre svoje dobrodružstvá čerpá zo zlatých baní v strednej Amerike, ktoré objavil pri jednom zo svojich dobrodružstiev. Pracuje v New Yorku, ale pohybuje sa tu obvykle iba v úvode svojich dobrodružstiev. Jeho rezidencia je priamo spojená s tajným úkrytom v dokoch v ktorých sa ukrývajú dopravné prostriedky, ktoré používa pri svojej činnosti.

Témy príbehov

V úvodných príbehoch bojuje Doc s zločincami, ktorí sa pokúšajú o svetovládu. Neskôr sa sústreďuje na zločincov a zločinecké syndikáty, prípadne špionážnu činnosť.

Film

Film Doc Savage bol natočený v roku 1975, ale mal malý komerčný úspech.
Frontenard

Poloha

Obec má rozlohu 12,31 km². Najvyšší bod je položený 193 m n. m. a najnižší bod 175 m n. m.

Obyvateľstvo

Počet obyvateľov obce je 233 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samarské metro

Samarské metro (rus. Самарский Метрополитен) je podzemná rýchlodráha v Samare. Otvorená bola v roku 1987, je to piate metro v Rusku a dvanáste v bývalom ZSSR.

Vznik a vývoj

Mohutný rozvoj mesta v druhej polovici 20. storočia mal za následok značný rast počtu obyvateľov. Situácia spôsobovala rastúce dopravné problémy. Prvé projekty metra sa objavili v 70. rokoch, o desať rokov neskôr sa začalo s výstavbou. Prvý úsek metra navrhol moskovský ústav Metrogiprotrans, schválený bol 23. mája 1980. Išlo o úsek dlhý 17,3 km s trinástimi stanicami. Náklady boli 225 miliónov rubľov, zabezpečená mala byť doprava centra mesta a priemyselnej Bezymjanskej zóny.
Otvorenie prvého úseku bolo 25. decembra 1987. Prvý úsek Pobieda – Jungorodok) mal 4 stanice, celá plánovaná trať nebola dobudovaná, a jedno depo. Nová trať skrátila spojenie medzi priemyselnými štvrťami na okraji mesta s obytnými v centre. Vo vtedajšom Kujbyševe bol sprevádzkovaný Kujbyševskij metropoliten. Všetky stanice boli podzemné okrem povrchovej stanice Jungorodok.
Prvý úsek dlhý 4,5 km sa začal po svojom otvorení na severozápadnom konci predlžovať. Stavebné práce spomalil rozpad ZSSR, finančné prostriedky na stavbu metra klesali každoročne, a následná zmena spoločensko-ekonomických podmienok v krajine. Celý projekt bol prevedený na mesto, zrušená bola celoruská jednota organizácie výstavby podzemných dráh v krajine. V roku 1992 bola otvorená stanica Sovětskaja hoci Sovietsky zväz už rok neexistoval, prevádzkovaná trasa sa rozšírila o 1623 metrov. Stanica Sportivnaja sa sprevádzkovala o rok neskôr, v marci 1993 a Gagarinskaja v decembri. Ďalším prírastkom bolo sprevádzkovanie 1 300 metrov jednokoľajového úseku ukončeného stanicou Moskovskaja v decembri 2002, druhá polovica bola otvorená po dokončení stanice Rossijskaja v roku 2007. Na tejto linke bola v roku 2014 otvorená posledná stanica Alabinskaja.
Chaudfontaine

Obyvateľstvo

Chaudfontaine má približne 20 865 obyvateľov (2010).
Vitrai-sous-Laigle

Poloha

Obec má rozlohu 11,33 km². Najvyšší bod je položený 237 m n. m. a najnižší bod 199 m n. m.

Obyvateľstvo

Počet obyvateľov obce je 218 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Murmanská oblasť

Murmanská oblasť je oblasť a federálny subjekt Ruskej federácie. Nachádza sa v Severozápadnom federálnom okruhu.
Má rozlohu 144 900 km² a žije tu 0,89 milióna obyvateľov (podľa sčítania z roku 2002). Hlavným mestom oblasti je Murmansk.
Simone Veilová

Ocenenia

Vo funkcii ministerky zdravotníctva v roku 1975 presadila zákon, tzv. "Loi Veil", ktorý francúzskym ženám umožnil bez obmedzenia využívať inštitút interrupcie. Vďaka tomu je vnímaná ako významná osobnosť boja za práva žien, čo jej taktiež vynieslo pozíciu v prvej stovke rebríčka ankety Najväčší Francúz v roku 2005.
Bola prvou nositeľkou Karlspreis z roku 1981 a nositeľkou čestných doktorátov na dvoch desiatkach univerzít po celom svete.
V roku 2012 bola vyznamenaná veľkokrížom Radu čestnej légie.
V roku 2008 ju zvolili za členku Francúzskej akadémie. Do kresla 13, v ktorom sedel aj básnik a dramatik Jean Racine, zasadla 18. marca 2010.  Na meči, ktorý každý člen akadémie dostáva, sú ako symboly vyryté jej číslo z koncentračného tábora Osvienčim, heslo francúzskej revolúcie Liberté, égalité, fraternité (Sloboda, rovnosť, bratstvo) a heslo Európskej únie Jednotná v rozmanitosti.
Účasť na vedeckom bádaní

Účasť na vedeckom bádaní je podmienka toho, aby sa dospelo k jasnému a pravému filozofovaniu. Vedecké bádanie má dva korene: prírodné vedy a filológiu a vetví sa do neprehľadného množstva jednotlivých vedných odborov. Pomocou skúseností z vied, vedeckých metód a kritického myslenia sa dospieva k vedeckému postoju, ktorý je nevyhnutným predpokladom ozajstného filozofovania.
V rámci účasti na vedeckom bádaní ako cesty k pravému filozofovaniu je nevyhnutné vybrať si podobu tejto cesty, čiže zodpovedať si otázku Akú určitú vedu sa chcem pokúsiť dôkladne zvládnuť? Tento výber podporuje zoznam vedných odborov, vedných disciplín a pod.
Odpoveď na túto otázku si musí nájsť každý sám. Nemožno ju predpísať, predložiť ako niečo definitívne platné, nie je to ani nič vonkajšie. Treba si tu zachovať možnosť a odvahu k pokusom. Výber treba spraviť rozhodne, ale neľpieť na ňom, ale neustále overovať a opravovať. Nejde tu však o ľubovôľu, lež treba tu postupovať s vážnosťou, ktorá nás nakoniec privedie k jednote.
Vic-sur-Aisne (obec)

Poloha obce

Vic-sur-Aisne má rozlohu 5,23 km². Najvyšší bod je položený 143 m n. m. a najnižší bod 36 m n. m.

Obyvateľstvo

Vic-sur-Aisne má 1746 obyvateľov (2009).
Graf vývoja obyvateľstva:
Zdroje: INSEE

Ekonomika

Výroba zemiakových čipsov, továreň VICO, bola predaná, postavená v 1959, nachádza sa v zóne zamestnania Vache Noire až Montigny-Lengrain. Táto výroba bola na báze výrobného družstva a bola predaná nadnárodnému koncernu Intersnack. Predaj spôsobil protest odborárov a štrajk.